Իրինա Նեմիրովսկայա

**Իրինա Լվովնա Նեմիրովսկայա** (, ), ֆրանսիացի գրող, որը առավել հայտնի է Երկրորդ համաշխարհային պատերազմի տարիներին գրված իր «Ֆրանսիական սյուիտ» վեպով։

## Կենսագրություն
Իրինա Նեմիրովսկայան ծնվել է 1903 թվականին, Կիևում՝ հարուստ հրեական ընտանիքում։ Նրա հայրը՝ Լեոն (Արիե) Բորիսովիչ Նեմիրովսկին (09/01 / 1868-1932), եղել է առաջին գիլդիայի վաճառական, «*Сталь*» ընկերության (Չելյաբինսկ), Չելյաբինսկի ածխարդյունաբերական ընկերության, «*Штоль*» մեխանիկական գործարանի և Վորոնեժի առևտրային բանկի վարչության նախագահ, մայրը՝ Ֆանի Իոնովնա Մարգուլիսը, եղել է տնային տնտեսուհի։ Նեմիրովսկիները բնակվել են Պետերբուրգում, որտեղ նրանց հայրը եղել է Պետերբուրգի մասնավոր առևտրային բանկի խորհրդի անդամ և «*В. А. Лапшин*» լուցկու գործարանների բաժնետիրական ընկերության վարչության անդամ, որտեղ Իրենը ունեցել է ֆրանսիացի տնային դաստիարակչուհի։ 1917 թվականի հեղափոխությունից հետո ընտանիքը տեղափոխվել է Ֆինլանդիա, այնուհետև, 1919 թվականին՝ Ֆրանսիա։ Փարիզում Իրենը սովորել է Սորբոնում։ 1926 թվականին ամուսնացել է Միխայիլ Էփշտեյնի հետ, ով բանկիրների տոհմից էր և արտագաղթել էր Ռուսաստանից։ Նրանք ունեցել են երկու դուստր՝ Դենիզը, ծնված 1927 թվականին, և Էլիզաբեթը՝ ծնված 1937 թվականին։ 1929 թվականին լույս է տեսել Իրինայի առաջին վեպը՝ «Դեյվիդ Գոլդեր», որը պատմություն է մի հրեա բանկիրի մասին, որը սրտի կաթվածից հետո մտածում է իր կյանքի մասին և հայտնաբերում, որ իր աշխատած փողը իրեն երջանկություն չի պատճառում, և նույնիսկ կինն ու դուստրը նրան ընկալում են միայն որպես փողի աղբյուր։ Վեպը լայնորեն հայտնի է դարձել և նրա հիման վրա ֆիլմ է նկարահանվել։

Վեպին հաջորդել են այլ հրատարակություններ, և Իրենը աստիճանաբար դարձել է հայտնի գրող։ Չնայած դրան, 1938 թվականին նրան մերժել են Ֆրանսիայի քաղաքացիություն ստանալու հարցում։ 1939 թվականին Իրենը ընդունել է կաթոլիկությունը։ Գերմանիայի զորքերի կողմից Ֆրանսիայի բռնազավթումից հետո, Իրենը և իր ընտանիքը լքել են Փարիզը և բնակություն հաստատել գյուղում։ Այստեղ նա գրել է իր ամենահայտնի վեպը՝ «Ֆրանսիական սյուիտ»-ը, Փարիզից փախուստի և օկուպացիայի մասին։

1942 թվականի հուլիսի 13-ին Ֆրանսիայի ոստիկանությունը Իրենին ձերբակալել է որպես «հրեական ծագմամբ քաղաքացիություն չունեցող անձ», իսկ հուլիսի 17-ին արտաքսվել է Օսվենցիմում։ Ըստ ճամբարի փաստաթղթերի` նա մահացել է 1942 թվականի օգոստոսի 17-ին, գրիպից, սակայն այդ տարիներին այդ ախտորոշումը նշվում է բոլոր նրանց համար, ովքեր մահացել են ճամբարներում տիֆից։

Իրինա Նեմիրովսկայայի ամենահայտնի վեպը՝ «Ֆրանսիական սյուիտ»-ը գրվել է պատերազմի տարիներին։ Ձեռագիրը երկար ժամանակ գտնվել է նրա իրերի մեջ, մինչև նրա դուստրը՝ Իրեն Դենիզ Էպշտեյնը, որոշել է տեսակավորել մահացած մոր իրերը։ Այն հրատարակվել է միայն 2004 թվականին և մեծ հռչակ է ձեռք բերել։

## Քննադատություն
Որոշ քննադատներ Իրինա Նեմիրովսկայայի արձակում նշել են «հրեական ինքնաատելության» նշաններ։

## Ընտանիք
Իրինա Նեմիրովսկայայի ամուսինն է եղել էլեկտրիկ ինժեներ և ֆիզիկոս Միխայիլ Եֆիմովիչ Էփշտեյնը (1896-1942), հայտնի տնտեսագետ, հրապարակախոս և ֆինանսիստ Եֆիմ (Եխիել) Մոիսեևիչ Էփշտեյնի (1857-1939) որդին, Ռաիսա Ադլերի զարմիկը (հոգեվերլուծաբան Ալֆրեդ Ադլերի կնոջ)։ 1925 թվականից մինչև 1940 թվականի ձերբակալություն աշխատել է *Banque des Pays du Nord* բանկում։ 1942 թվականին նրան արտաքսել են Օսվենցիմ, որտեղ նա մահացել է գազախցիկում։

## Գրքեր
### Հրապարակումներ կենդանության օրոք
* *L’Enfant génial* (Éditions Fayard, 1927)
* *David Golder* (Éditions Grasset, 1929) «Դավիթ Գոլդեր»
* *Le Bal* (Éditions Grasset, 1930) «Պարահանդես»
* *Le malentendu* (Éditions Fayard, 1930)
* *Les Mouches d’automne* (Éditions Grasset, 1931)
* *L’Affaire Courilof* (Éditions Grasset, 1933)
* *Le Pion sur l'échiquier* (Éditions Albin Michel, 1934)
* *Films parlés* (Éditions Nouvelle Revue Française, 1934)
* *Le Vin de solitude* (Éditions Albin Michel, 1935)
* *Jézabel* (Éditions Albin Michel, 1936)
* *La Proie* (Éditions Albin Michel, 1938)
* *Deux * (Éditions Albin Michel, 1939)
* *Le maître des âmes* (Revue Gringoire, 1939)
* *Les Chiens et les loups* (Éditions Albin Michel, 1940)

### Հետմահու հրապարակումներ
* *La Vie de Tchekhov* (Éditions Albin Michel, 1946) «Չեխովի կյանքը»
* *Les Biens de ce monde* (Éditions Albin Michel, 1947)
* *Les Feux de l’automne* (Éditions Albin Michel, 1957)
* *Dimanche* (Éditions Stock, 2000)
* *Destinées et autres nouvelles* (Éditions Sables, 2004)
* *Suite française* (Éditions Denoël, 2004)
* *Le maître des âmes* (Éditions Denoël, 2005)

## Հրատարակություններ ռուսերենով
* Давид Гольдер. Авторизованный перевод с фр. Н. Полынской под ред. Вл. Бабина. Рига: «Книга для всех», 1930.
* Осенние мухи. Авторизованный перевод Б. А. Скоморовского. Берлин: Парабола, 1931.
* Бал (повесть). Авторизованный перевод Б. А. Скоморовского. Берлин: Парабола, 1931.
* Французская сюита. М.: Текст, 2006.
* Властитель душ. М.: Текст, 2008.
* Давид Гольдер. М.: Текст, 2008.
* Осенние мухи. М.: Текст, 2009.
* Бал. Жар крови. Белгород—Харьков: Книжный клуб «Клуб семейного досуга», 2010. Перевод с фр. Марии Рубинс.
* Вино одиночества: роман. М.: Текст, 2015. Перевод с фр. Людмилы Ларченко.

## Գրականություն
* *Рубинс М.* Ирэн Немировски. Стратегии интеграции // Новый журнал. 253. 2008. С. 228—258.
* 

## Ծանոթագրություններ

## Արտաքին հղումներ
* Website dedicated to Irène Némirovsky
* Site dédié à l'écrivain Irène Némirovsky
* Irene Nemirovsky at Random House Australia 
* Université McGill: le roman selon les romanciers  Inventory and analysis of Irene Némirovsky's non-novelistic writings about novel
* Interview of Denise Epstein & Sandra Smith WAMU American University Radio
* Jewish Literary Review: "Tell the full story of Irène Némirovsky"
* Author Profile at Persephone Books 

Կատեգորիա:20-րդ դարի ֆրանսիացի վիպասաններ
Կատեգորիա:Հոլոքոստի զոհեր
Կատեգորիա:Հրեա գրողներ
Կատեգորիա:Ֆրանսիացի գրողներ
Կատեգորիա:Ֆրանսիացի վիպասաններ
Կատեգորիա:Ուկրաինացի կին գրողներ
Կատեգորիա:Ֆրանսիացի արձակագիրներ